Diari Oficial de la Generalitat Valenciana


Sumari del DOGV 6405, del 25-11-2010 (2010/12146)

RESOLUCIÓ de 5 de novembre de 2010, de la Direcció General d'Energia, per la qual es declara, en concret, la utilitat pública de les instal·lacions corresponents al projecte de la subestació transformadora de 132/20 kV, denominada ST Dénia, al terme municipal de Dénia. Expedient número ATASCT/2007/363/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6405

Data del DOGV
:   25-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12891


Data del document
:   05-11-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 5 de novembre de 2010, de la Direcció General d'Energia, per la qual es declara, en concret, la utilitat pública de les instal·lacions corresponents al projecte de la subestació transformadora de 132/20 kV, denominada ST Dénia, al terme municipal de Dénia. Expedient número ATASCT/2007/363/03. [2010/12331]  
Vist l'expedient amb referència ATASCT/2007/363/03 incoat pel Servici Territorial d'Energia d'Alacant, a instància d'Iberdrola Distribución Eléctrica, SAU, amb domicili a l'efecte de notificacions al carrer Ausó i Monzó, núm. 16, 03534 Alacant, relatiu a la sol·licitud de 20 de novembre de 2009 i documentació complementària de 25 de febrer de 2010, sobre reconeixement, en concret, d'utilitat pública de les instal·lacions corresponents al projecte de la subestació transformadora de 132/20 kV, denominada ST Dénia, al terme municipal de Dénia, a la província d'Alacant.  
S'hi adjunta document tècnic visat pel col·legi professional corresponent el 16 de novembre de 2009 i firmat per tècnic competent.  
Vist que consten com a antecedents les següents:  
- Resolució de la Direcció General d'Energia, de 16 d'octubre de 2008, per la qual s'atorga autorització administrativa per a la nova subestació transformadora de 132/20 kV denominada ST Dénia, a la partida denominada Palmar-Sud, al terme municipal de Dénia.  
- Resolució de la Direcció General d'Energia, d'11 de novembre de 2008, per la qual s'aprova el projecte tècnic per a l'execució de la nova subestació transformadora de 132/20 kV denominada ST Dénia, a la partida Palmar-Sud, al terme municipal de Dénia.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província d'Alacant, de 14 de maig de 2010, en el Diari Oficial de la Comunitat Valenciana, de 4 de juny de 2010, i en el periòdic El Mundo de 31 de maig de 2010, així com en el tauler d'anuncis de l'Ajuntament de Dénia, de conformitat amb el que disposen la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Segons consta en l'expedient, no han sigut presentades al·legacions a la sol·licitud objecte d'informe.  
Vist que, d'acord amb el mencionat Decret 88/2005, es va traslladar a l'Ajuntament de Dénia el document tècnic de la instal·lació presentat juntament amb la sol·licitud de declaració, en concret, d'utilitat pública, per afectar béns, instal·lacions, obres o servicis, centres o zones dependents d'eixa administració, a l'efecte de prestar-ne la conformitat o l'oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga aplicable.  
L'Ajuntament de Dénia va presentar l'informe sol·licitat, per mitjà del qual manifesta que l'actual planejament en vigor és el Pla General Transitori i atés que la instal·lació sol·licitada es troba en sòl no urbanitzable i encara que podria eximir-se de Declaració d'Interés Comunitari, ja que està inclosa en els supòsits de l'article 27 i 19 de la LSNU, no hi ha encara declaració d'utilitat pública per a la prestació d'un servici essencial i no es pot enquadrar totalment dins de l'article 73 de la Llei 16/2003 i, per tant, és necessitari el tràmit urbanístic davant de l'administració competent. Conclou manifestant que seria necessària la llicència ambiental urbanística i l'autorització administrativa i, en el cas que el tràmit urbanístic no estiga resolt i si no haguera necessitat de DIC o pla especial, que siga la Conselleria competent en avaluació ambiental i paisatge la que es pronuncie, i afegix que ara s'ha d'incloure l'estudi d'integració paisatgística.  
Una vegada comunicat l'informe esmentat a l'empresa sol·licitant, manifesta el següent: 1. Que la instal·lació elèctrica té l'autorització administrativa i l'aprovació de projecte d'execució, així com declaració d'impacte ambiental, d'1 d'agost de 2008, i sol·licita ara la declaració en concret d'utilitat pública d'esta, a fi de ser beneficiària d'aquells béns i drets de necessària expropiació, sense que l'Ajuntament de Dénia haja manifestat cap afecció als béns i drets de la seua propietat. 2. Que en el present procediment s'ha pronunciat la Direcció Territorial d'Alacant de la Conselleria de Medi Ambient, Aigua, Urbanisme i Habitatge i ha remés un informe favorable sobre la compatibilitat urbanística i territorial de la instal·lació i les condicions del qual han sigut acceptats per Iberdrola Distribución Eléctrica, SAU. 3. Que respecte a les referències al paisatge i en compliment del requeriment municipal, s'ha complit la disposició addicional tercera del Pla General Transitori posant a disposició del col·legi oficial corresponent un estudi de paisatge, per la qual cosa la instal·lació sol·licitada serà executada amb l'observança d'este, a més de l'estudi d'impacte ambiental per mitjà del qual es va obtindre la declaració d'impacte ambiental favorable d'1 d'agost de 2008 abans referida.  
Vist que, d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:  
- Direcció Territorial d'Alacant de la Conselleria de Medi Ambient, Aigua, Urbanisme i Habitatge, la qual ha remés un informe favorable sobre la compatibilitat urbanística i territorial de la instal·lació, condicionada a les consideracions realitzades en l'informe de la Secció Forestal, el contingut transcrit de les quals indica que l'actuació projectada no afecta forests públiques catalogades ni sòls forestals, i que el vial que discorre pel límit est de la parcel·la apareix classificat com a camí ramader Carrerada de Xàbia al Mar l'amplària legal de la qual és de 12 metres i es troba sense delimitar, per la qual cosa de forma cautelar i fins que s'efectue la delimitació corresponent cal adoptar el criteri d'atribuir la meitat de l'amplària legal, és a dir, 6 metres a cada un dels costats de l'eix longitudinal del vial actual. La qual cosa es comunica a l'efecte que la instal·lació projectada guarde una reculada de 6 metres respecte a l'eix esmentat a fi de mantindre lliure el camí ramader en tota l'amplària.  
Traslladat l'informe referit a l'empresa sol·licitant, manifesta la seua conformitat amb les condicions que s'hi establixen.  
Vist que l'article 52 de la Llei 54/1997, de 27 de novembre, del Sector Elèctric, disposa que es declaren d'utilitat pública les instal·lacions elèctriques de generació, transport i distribució d'energia elèctrica, entre les quals es troba la que ens ocupa, i que l'article 54 del precitat cos legal establix que la declaració d'utilitat pública portarà implícita en tot cas la necessitat d'ocupació dels béns o d'adquisició dels drets afectats i implicarà la seua urgent ocupació als efectes de l'article 52 de la Llei d'Expropiació Forçosa.  
Vist que l'article 143.2 del Reial Decret 1955/2000, d'1 de desembre, disposa que la sol·licitud, en concret, d'utilitat pública, podrà efectuar-se bé de manera simultània a la sol·licitud d'autorització administrativa i/o d'aprovació del projecte d'execució o bé després de l'obtenció de l'autorització administrativa, com és el cas que ens ocupa.  
Vist que el projecte d'execució de la subestació transformadora de Dénia, aprovat per la Resolució de la Direcció General d'Energia, d'11 de novembre de 2008, juntament amb la documentació que ara adjunta Iberdrola Distribución Eléctrica, SAU, a la sol·licitud de declaració d'utilitat pública, concreten adequadament les característiques i la ubicació de les instal·lacions que ens ocupen, tenen entre la seua documentació els plànols pertinents a l'escala adequada, estan prou detallats i contenen una relació concreta i individualitzada dels béns i drets afectats.  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, n'ha emés un informe favorable.  
Atés que, d'acord amb el projecte d'execució al seu dia aprovat, la subestació transformadora de Dénia es va projectar amb la finalitat de donar servici al consum elèctric demandat per noves actuacions urbanístiques i el creixement vegetatiu de la zona i el seu entorn, així com la millora i l'estabilitat en el subministrament elèctric, i assegurar l'evacuació de l'energia que es demane en tot el terme municipal.  
Atés que la utilitat pública de la subestació transformadora de Dénia és evident, tant per l'alt grau de saturació que s'aconseguix en la zona per la falta de capacitat per a afrontar els nivells de potència sol·licitats, com pel reforç en la xarxa de distribució, que redunda en un benefici per a la fiabilitat, qualitat de servici i garantia de subministrament del sistema elèctric d'esta zona geogràfica.  
Atés que el projecte té una definició i una concreció de les característiques tècniques que garantixen la major seguretat i millor funcionalitat de la subestació, i estos són els paràmetres que condicionen i obliguen principalment a determinar la ubicació de la instal·lació, amb independència de les afeccions que a tercers puguen representar i això sense perjuí d'indemnitzar-los adequadament.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, i en la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Declarar, en concret, la utilitat pública de la subestació transformadora de 132/20 kV, denominada ST Dénia, al terme municipal de Dénia, a la província d'Alacant, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Segon  
Publicar i notificar la present resolució, d'acord amb el que establix l'article 148 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en relació amb el que establix la disposició addicional primera del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució queda sotmesa a les condicions següents:  
Relació de béns i drets afectats per la instal·lació  
  
\* \* \* \* \*  
Relación de bienes y derechos afectados por la instalación  
  
Primera. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
Segona. El titular de la instal·lació haurà d'observar les condicions imposades pels organismes afectats, les quals se li van notificar oportunament i van ser acceptades.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 5 de novembre de 2010.- El director general d'Energia: Antonio Cejalvo Lapeña.